Diari Oficial de la Generalitat Valenciana


Sumari del DOGV 4910, del 24-12-2004 (2004/13371)

ORDE de 15 de desembre de 2004, de la Conselleria d'Empresa, Universitat i Ciència, per la qual es convoquen ajudes per a accions especials de I+D en l'any 2005.
-----------------------------------------------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/13012


Data del document
:   15-12-2004

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * recerca i desenvolupament
    * suport econòmic
    * investigació científica
    * ajuda pública
    * societat sense fins de lucre
    * personal d'investigació

ORDE de 15 de desembre de 2004, de la Conselleria d'Empresa, Universitat i Ciència, per la qual es convoquen ajudes per a accions especials de I+D en l'any 2005. [2004/M13191]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic de la Comunitat Valenciana, va establir un nou marc normatiu en el qual s'han de desplegar les activitats, incloent entre les seues finalitats essencials tant les de foment general de la investigació, com la de millorar tecnològicament el sistema productiu de la Comunitat Valenciana o les de coordinar i concertar els recursos propis amb aquells altres que es puguen obtindre d'altres entitats i, en particular, dels fons europeus.
  
D'acord amb el que disposa la dita llei, el programa 542.50, Promoció de la Investigació, que s'inclou en els pressuposts de la Generalitat Valenciana per a cada exercici, establix i dota un sistema d'ajudes a la investigació que té entre els objectius bàsics millorar el nivell d'excel·lència i enfortir la capacitat competitiva del sistema valencià de I+D+I.
  
Amb la dita finalitat, la Conselleria d'Empresa, Universitat i Ciència, en l'exercici de les funcions que té atribuïdes en matèria de foment de la investigació científica, convoca, per mitjà d'esta orde, ajudes per a la realització d'accions especials en matèria de I+D durant l'any 2005, a l'hora que s'aproven les bases per les quals es regirà la seua concessió, i que contenen els corresponents annexos de l'orde.
  
Així mateix, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informatitzats en l'àmbit de l'administració de la Generalitat Valenciana, el Decret 87/2002, de 30 de maig, del Govern Valencià, pel qual es regula la utilització de la signatura electrònica avançada en la Generalitat Valenciana i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives, i es considera expressament les ajudes que esta orde contempla com a procediments i tràmits susceptibles tramitar-se per mitjà del Registre Telemàtic de la Generalitat.
  
En virtut de tot això, i fent ús de les competències que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià, i el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència,
  
ORDENE
  
Article 1
  
1. Convocar les ajudes per a accions especials de I+D i aprovar les bases per les quals es regirà la seua concessió, publicades en l'annex I. A l'efecte del que disposa la present orde es consideren accions especials les actuacions d'especial oportunitat des del punt de vista cientificotecnològic.
  
2. Aprovar el model de sol·licitud de les mencionades ajudes, que s'inclou en l'annex II de la present orde.
  
Article 2
  
Esta convocatòria recull accions a desplegar durant l'any 2005. Les ajudes a què fa referència esta convocatòria se sufraguen a càrrec de la línia de subvenció T5591000, programa 542.50, Investigació Científica i Tècnica, dels pressuposts de la Generalitat Valenciana per a 2005. Les concessions estan condicionades a l'existència de crèdit adequat i suficient per a això en els Pressuposts de la Generalitat Valenciana per a 2005
  
En compliment del que preveu l'article 47.11 del text Refós de la Llei d'Hisenda Pública i d'acord amb el que establix la Llei de Pressuposts de la Generalitat Valenciana per a 2005, per orde de la Conselleria d'Empresa, Universitat i Ciència es dóna publicitat a les línies de crèdit i a l'import global màxim destinat a la concessió de les ajudes previstes en la present disposició
  
El pagament anticipat és possible si la Llei de Pressuposts de la Generalitat per a 2005 així ho establix, o bé s'autoritza per acord motivat del Consell.
  
Article 3
  
Es delega en el director general d'Investigació i Transferència Tecnològica l'exercici de la competència per a dictar les resolucions que es deriven de la convocatòria.
  
Disposicions finals
  
Primera
  
S'autoritza el director general d'Investigació i Transferència Tecnològica a dictar, en l'àmbit de les seues competències, les resolucions necessàries per a l'aplicació i el desplegament de la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
D'acord amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la Jurisdicció Contenciosa Administrativa, contra la present orde, que esgota la via administrativa, es pot interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller d'Empresa, Universitat i Ciència, en el termini d'un mes comptador des de l'endemà de la publicació de la present orde.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present orde.
  
València, 15 de desembre de 2004
  
El conseller d'Empresa, Universitat i Ciència,
  
JUSTO NIETO NIETO
  
ANNEX I
  
Bases de la convocatòria de concessió d'ajudes per a accions especials de I+D
  
1. Finalitat de la convocatòria
  
La finalitat d'esta convocatòria és la concessió d'ajudes per a accions especials tendents a aconseguir objectius rellevants per a la Comunitat Valenciana en matèria de I+D. Entre altres, es consideren accions especials:
  
- Actuacions per a l'elaboració de propostes de projectes a programes comunitaris
  
- Actuacions d'especial oportunitat des del punt de vista cientificotecnològic.
  
2. Règim jurídic
  
Esta convocatòria es regix per les presents bases i, en allò que no s'hi preveu, s'atén al que disposen les normes que són d'aplicació i, en especial, les següents:
  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- El Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991.
  
- La Llei de Pressuposts de la Generalitat Valenciana per a l'exercici a què corresponen les ajudes.
  
- La Llei 38/2003, de 17 de novembre, General de Subvencions.
  
3. Sol·licitants i beneficiaris
  
Poden ser sol·licitants i beneficiaris de les ajudes les entitats públiques o privades, sense ànim de lucre, amb finalitat investigadora legal o estatutària, personalitat jurídica pròpia i capacitat suficient d'obrar.
  
Poden presentar propostes, davant el seu organisme i com a investigadors responsables de l'execució cientificotècnica, les persones físiques amb capacitat investigadora, que ocupen llocs de treball amb finalitat investigadora en les entitats mencionades en el punt anterior.
  
4. Conceptes susceptibles d'ajuda
  
a) Gastos de material fungible
  
b) Gastos corresponents a viatges i gastos de manutenció i d'allotjament
  
c) Altres gastos complementaris
  
En cap cas són subvencionables els gastos de material inventariable i bibliogràfic, ni les retribucions de personal vinculat estatutàriament o contractualment a les entitats sol·licitants, ni els gastos corresponents a mobiliari, ni de material d'ús exclusivament administratiu.
  
Les ajudes previstes en esta convocatòria tenen la forma de subvenció, que s'atenen al que disposa l'article 31 de la Llei 38/2003, de 17 de novembre, General de Subvencions. En este sentit, els tributs són gasto subvencionable quan el beneficiari de la subvenció els paga efectivament. En cap cas es consideren gastos subvencionables els imposts indirectes quan siguen susceptibles de recuperació o de compensació ni els imposts personals sobre la renda.
  
5. Formalització de les sol·licituds
  
El model d'imprés normalitzat està disponible en l'adreça d'internet http:/www.gva.es/industria/invest/invest.htm\_
  
Així mateix, i d'acord amb el que disposa el Decret 18/2004, de 13 de febrer, de Consell de la Generalitat, per a la tramitació del procediment previst en esta orde és possible presentar la sol·licitud, els escrits i les comunicacions de forma telemàtica.
  
Les sol·licituds i la resta de documentació s'han de presentar en doble exemplar dirigides al director general d'Investigació i Transferència Tecnològica en el registre de la Conselleria d'Empresa, Universitat i Ciència o en qualsevol dels llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds que es presenten a través de les oficines de correus han d'anar datades i segellades pel funcionari de correus abans de tancar el sobre per a la seua certificació.
  
L'imprés de sol·licitud s'acompanya dels següents documents:
  
1. Curriculum vitae de cada un dels investigadors
  
2. Memòria de l'activitat a realitzar i el pressupost
  
3. Còpia dels Estatuts o documentació acreditativa de la constitució de l'entitat sol·licitant, i còpia del document acreditatiu de la representació legal de la persona que dóna el vistiplau a la sol·licitud en nom de l'entitat sol·licitant, llevat que esta documentació ja estiga en poder de l'administració que actua, en este cas el sol·licitant pot acollir-se a allò que establix el paràgraf f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència en els quals va ser presentat o, si és el cas, emesos, i quan no haja transcorregut més de 5 anys des de la finalització del procediment al qual correspon.
  
En els supòsits d'impossibilitat material a obtindre el document, l'òrgan competent pot requerir al sol·licitant la seua presentació, o, en el seu cas, l'acreditació per uns altres mitjans dels requisits a què fa referència el document, amb anterioritat a la formulació de la proposta de resolució. Si l'entitat sol·licitant és una universitat pública valenciana, el Consell Superior d'Investigacions Científiques o un organisme públic d'investigació de la Generalitat Valenciana amb personalitat pública pròpia, no serà necessària la presentació de la documentació enumerada.
  
Quan les entitats beneficiàries siguen entitats privades que no apareixen en l'article 5 de la Llei d'Hisenda Pública de la Generalitat Valenciana han d'acreditar, si és el cas, que es troben al corrent de les obligacions tributàries i davant la Seguretat Social, amb anterioritat que es dicte la proposta de resolució de concessió, d'acord amb el que establix l'Orde de 30 de maig de 1996, de la Conselleria d'Economia i Hisenda.
  
Si la sol·licitud no reunix els requisits exigits o la documentació presentada és incompleta, es requerirà la persona interessada perquè, en un termini de 10 dies, esmene la falta o adjunte els documents preceptius, amb indicació que, si així no es fa, es considerarà que ha desistit de la seua petició, amb la resolució prèvia en què es declare esta circumstancia i amb indicació dels fets produïts i les normes que són d'aplicació.
  
6. Termini de presentació de sol·licituds
  
La sol·licitud es pot presentar des de l'endemà de la publicació de la present orde fins al 30 de maig de 2005.
  
7. Avaluació i selecció
  
Una comissió presidida pel director general d'Investigació i Transferència Tecnològic i integrada per tres vocals un dels quals actua de secretari avaluen el contingut científic i la viabilitat de les propostes, d'acord els criteris següents:
  
- La qualitat científica del grup
  
- L'interés cientificotècnic de la proposta per a la Comunitat Valenciana.
  
Esta comissió ha d'elevar la seua proposta al director general Investigació i Transferència Tecnològica.
  
8. Resolució
  
El director general d'Investigació i Transferència Tecnològica dicta la resolució de concessió o de denegació de les ajudes. La resolució o les resolucions d'adjudicació es publiquen en el Diari Oficial de la Generalitat Valenciana.
  
La resolució o les resolucions s'han de dictar i s'han de publicar en el termini màxim de sis mesos des de la finalització del termini de presentació de sol·licituds.
  
Si no es dicta resolució en este termini, es consideren desestimades les sol·licituds.
  
La motivació de la resolució o de les resolucions que es dicten queda acreditada en l'expedient.
  
9. Justificació i pagament de les ajudes
  
Les ajudes poden arribar fins el 100% del pressupost presentat i aprovat en la resolució de concessió. La justificació de l'activitat que motive la subvenció es realitza per mitjà de la presentació dels següents documents:
  
a) Memòria de l'activitat realitzada.
  
b) En el cas d'entitats que han de retre comptes a la Generalitat Valenciana, i que estan permanentment incloses en els plans d'auditories, per mitjà dels quals es duu el control financer, les ajudes es justifiquen per mitjà de certificació expedida per l'òrgan competent on s'ha d'expressar que l'ajuda concedida ha sigut correctament assentada en la comptabilitat de l'entitat; que els fons s'han destinat a realitzar l'activitat per a la qual van ser concedits i que la documentació original acreditativa del gasto realitzat i efectivament pagat es troba en les dependències d'esta, a disposició de la Direcció General d'Investigació i Transferència Tecnològica, de la Intervenció General de la Generalitat Valenciana i de la Sindicatura de Comptes, i s'ha s'adjuntar una relació detallada dels gastos realitzats en les actuacions que esta subvenció ha donat suport. Estes entitats han de conservar els originals de les factures i altres justificants de gasto durant el període legalment establit.
  
c) La resa d'entitats públiques o privades han de presentar els originals o còpies compulsades dels justificats dels gastos realitzats (factures i la resta de documents de valor provatori equivalent amb validesa en el trànsit jurídic mercantil o amb eficàcia administrativa) i efectivament pagats (transferències, rebuts, etc.) com a conseqüència de les actuacions que esta subvenció dóna suport, a nom de l'entitat beneficiària, expedits d'acord amb la normativa vigent.
  
La dita documentació s'ha de presentar abans del dia 10 de desembre de 2005 o el 31 de gener de 2006 en el cas de pagament avançat.
  
10. Obligacions dels beneficiaris
  
1. Els beneficiaris estan sotmesos a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei 38/2003, de 17 de novembre, General de Subvencions, en relació amb l'article 47 de la Llei d'Hisenda Pública de la Generalitat Valenciana.
  
2. Els beneficiaris tenen l'obligació de realitzar les activitats subvencionades en els termes de la resolució de concessió, i a justificar la seua realització en els terminis establits.
  
3. En particular els beneficiaris tenen l'obligació de:
  
a) Realitzar l'activitat que fonamenta la concessió de la subvenció en les dates compreses entre l'1 de gener i el 31 de desembre de 2005. Qualsevol canvi que s'introduïsca en les condicions de realització de l'activitat ha de ser comunicat a la Direcció General d'Investigació i Transferència Tecnològica, per a la seua autorització o la seua denegació, si és el cas.
  
b) Acreditar, davant la Direcció General d'Investigació i Transferència Tecnològica la realització de l'activitat o l'adopció del comportament, i també el compliment de tots els requisits i les condicions que determinen la concesió o el gaudi de l'ajuda.
  
c) Facilitar les actuacions de control financer que correspon a la Intervenció General de la Generalitat valenciana, i altres òrgans de control de les institucions autonòmiques, en relació amb les subvencions concedides.
  
d) Comunicar a la Direcció General d'Investigació i Transferència Tecnològica l'obtenció de subvencions o d'ajudes per a la mateixa finalitat, procedents de qualsevol administració o ens públic o privat de qualsevol nacionalitat, o en cas negatiu aportar la declaració responsable de no haver rebut altres ajudes per a la mateixa finalitat.
  
e) Reintegrar, quan corresponga segons el que preveu l'article 37 de la Llei 38/2003, de 17 de de novembre, General de Subvencions, i en el termini d'un mes des de la notificació corresponent, els imports que corresponen a les ajudes concedides, i trametre còpia del document acreditatiu del reintegrament a la Direcció General d'Investigació i Transferència Tecnològica. En este cas el reintegrament ha d'identificar necessàriament, amb claredat, l'entitat beneficiària i la denominació del projecte per al qual es va atorgar l'ajuda. No es poden concedir altres ajudes a l'entitat beneficiària, en el mateix exercici ni en exercicis posteriors mentre no s'haja procedit al reintegrament dels fons no utilitzats.
  
f) Quan les entitats beneficiàries hagen d'aportar, d'acord amb la legislació que els és d'aplicació, garanties per a la bestreta de subvencions, la garantia consistix en un aval bancari per un import igual a la quantitat anticipada.
  
g) Fer constar en les memòries anuals que es redacten, així com en els treballs i les activitats realitzats, el patrocini de la Generalitat Valenciana.
  
h) Realitzar una declaració responsable de no estar immersos en cap de les prohibicions previstes en l'article 13 de la Llei 38/2003, de 17 de novembre, General de Subvencions.
  
i) En el cas de projectes finançats, l'investigador responsable ha de vetlar pel compliment de les diferents etapes del pla de treball proposat, i dedicar-s'hi d'acord amb les normes del departament o centre on es duen a terme.
  
j) Quan les activitats ha sigut finançades, a més de la subvenció, amb fons propis o altres subvencions o recursos, s'ha d'acreditar en la justificació l'import, la procedència i l'aplicació dels tals fons a les activitats subvencionades. L'import de les ajudes o de les subvencions regulades en esta orde en cap cas pot ser de tal quantia que, aïlladament o en concurrència amb subvencions i ajudes d'altres administracions públiques o d'altres ens públics o privats, superen el cost de l'activitat que ha de desplegar el beneficiari. En este supòsit, quan la subvenció principal siga de la Generalitat Valenciana, correspon el reintegrament de l'excés obtingut sobre el cost de l'activitat desplegada.
  
11. Seguiment
  
El seguiment de les ajudes concedides és competència del director general d'Investigació i Transferència Tecnològica, qui establix els procediments adequats per a això i pot designar també els òrgans o les comissions que considere oportuns per a realitzar-lo.
  
D'acord amb el que disposa l'article 47 de la Llei d'Hisenda Pública de la Generalitat Valenciana, és procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense reunir les condicions que es requerixen.
  
c) Incompliment de la finalitat per a la qual va ser concedida la subvenció.
  
d) Incompliment de les condicions imposades als beneficiaris amb motiu de la concessió de la subvenció.